Visualització de la imatge, projecció de diapositives i connectors.
Tiffany Antopolski
tiffany@antopolski.com

Creative Commons Share Alike 3.0

Francesc Bassas i Bullich
francesc@babu.cat 2020
Jaume Jorba
jaume.jorba@gmail.com 2020
Jordi Sagues
jsagues@gmail.com 2020
Jordi Mas
jmas@softcatala.org 2020
Miquel-Àngel Burgos i Fradeja
miquel.angel.burgos@gmail.com 2020

# Preferències

Aquest tema explica totes les opcions de configuració que podeu canviar al Visualitzador d'imatges. Premeu el botó de menú de l'extrem superior dret de la finestra i seleccioneu Preferències per començar a canviar les preferències.

# Preferències del visualitzador d'imatges

## Millores de la imatge

Per a habilitar el Suavitzat d'imatges quan les amplieu o reduïu, seleccioneu Suavitza les imatges en reduir-les. Les imatges de baixa resolució (pixelades) es veuran millor ja que se suavitzen les arestes difuses.

Si habiliteu l'Orientació automàtica, les imatges es giraran automàticament en funció de les metadades EXIF. Aquesta informació de la imatge l'afegeix automàticament una càmera digital i inclou detalls de l'orientació de la màquina quan es va fer la fotografia. Per exemple, a l'habilitar l'orientació automàtica, les fotos verticals es giren automàticament a la dreta. La rotació no es desa fins que deseu la imatge girada.

L'orientació automàtica no funciona a totes les imatges, només funcionarà per les fotografies fetes amb una càmera que desi les metadades d'orientació de l'EXIF.

## Fons

Aquí podeu seleccionar un color de fons personalitzat.

## Parts transparents

Seleccioneu una de les opcions següents per a determinar com es mostren les parts transparents d'una imatge (si n'hi ha cap):

Com a patró de quadrats:

Mostra les parts transparents de la imatge com un patró de quadrats.

Com a color personalitzat:

Mostra les parts transparents de la imatge amb el color sòlid que heu indicat fent clic al botó de selecció de color.

Com a fons:

Mostra les parts transparents de la imatge amb el color de Fons si s'ha seleccionat l'opció Com a color personalitzat de Fons. Si no, s'utilitza el color de fons per defecte.

# Preferències de la projecció de diapositives

Per a personalitzar els paràmetres de la projecció de diapositives:

A Ampliació de la imatge podeu decidir si voleu que s'ampliïn les imatges que són més petites que la pantalla perquè s'hi ajustin.

A Seqüència podeu seleccionar quants segons (d'1 a 100) es mostrarà una imatge abans que es mostri la següent.

Si voleu que la projecció de diapositives es repeteixi contínuament escolliu Seqüència en bucle. Si no l'escolliu, la projecció de diapositives començarà a la imatge que hàgiu seleccionat i acabarà a l'última imatge de la carpeta.

# Preferències dels connectors

Podeu seleccionar/desseleccionar qualsevol funció addicional que voleu activar o desactivar. A la imatge de l'esquerra es mostren els connectors per defecte disponibles.

Potser us interessa instal·lar el paquet eog-plugins, que conté connectors amb funcions addicionals. A continuació, podreu activar els connectors addicionals com els que es mostren a la imatge de la dreta.