Du kan konvertere billeder fra et billedformat til et andet. Du kan gøre det i en gruppe, når der er flere billeder.
Tiffany Antopolski
tiffany@antopolski.com
Fabiana Simões
fabianapsimoes@gmail.com

Creative Commons Deling på samme vilkår 3.0

scootergrisen
2020

# Konvertér til et andet filformat

Billederne gemmes i et bestemt filformat såsom JPEG eller PNG. Du kan konvertere fra et filformat til et andet.

# Konvertér ét billede til et andet filformat

Klik på Gem som …. Vinduet Gem billede popper op.

I navn-feltet ændres filendelsen til det filformat, du vil konvertere dit billede til. Filendelsen er den del af filnavnet, som er efter punktummet.

For f.eks. at konvertere en JPEG-fil (.jpg) til en Bitmap-fil (.bmp):

oprindelig fil: billede.jpg

ny fil: billede.bmp

Klik på Gem og en ny fil gemmes i det nye format. Den gamle fil (i det gamle format) bliver hvor den var og slettes ikke.

Billedfremviseren prøver at gætte hvilket filformat et billede skal gemmes med baseret på den filendelse, du vælger. Hvis den ikke genkender den filendelse du skriver, eller hvis du ikke ved hvilken du skal bruge, så klik på Understøttede billedfiler i vinduet Gem billede. Det giver dig mulighed for at vælge filformatet fra rullegardinslisten.

# Konvertér flere billeder til et andet format

Du kan konvertere flere billeder, fra et filformat til et andet på samme tid. Det er nyttigt hvis du har mange billeder der skal konverteres.

I billedgalleriet, tryk på og hold tasten Ctrl nede og vælg de billeder, du vil konvertere, et efter et. Eller tryk på CtrlA for at vælge alle billederne.

Klik på Gem som …. Et vindue vises (ses nedenfor).

De konverterede billeder gemmes, som standard, i den nuværende mappe. For at gemme dem et andet sted ændres Destinationsmappe.

Vælg det filformat, du vil konvertere billederne til i rullegardinslisten til højre for boksen Filnavnsformat.

Klik på Gem.