A Python konzol kiegészítő funkciók hozzáadására és parancsfájlok futtatására használható a képmegjelenítőben.
Tiffany Antopolski
tiffany.antopolski@gmail.com

Creative Commons Share Alike 3.0

Kelemen Gábor
kelemeng at gnome dot hu 2011, 2012, 2013, 2014, 2017.

# Python konzol

A képmegjelenítő rendelkezik egy, a Python parancsnyelvet használó bővítményrendszerrel. Ha aktiválja a Python konzolt, akkor közvetlenül hozzáférhet a Python értelmezőhöz a képmegjelenítőből, amellyel például parancsfájlokat írhat vagy programozói eszközökkel manipulálhatja a képeket.

A funkció használatához telepítenie kell az eog-plugins csomagot.

Az eog-plugins telepítése után nyomja meg az ablak jobb felső sarkában lévő menü gombot, válassza a Beállítások menüpontot, és lépjen a Bővítmények lapra.

Jelölje be a Python konzol jelölőnégyzetet, és nyomja meg a Bezárás gombot.

Válassza a Python konzol menüpontot a konzol megjelenítéséhez.