Képcsomagok automatikus átnevezése és számozása.
Tiffany Antopolski
tiffany@antopolski.com

Creative Commons Share Alike 3.0

Kelemen Gábor
kelemeng at gnome dot hu 2011, 2012, 2013, 2014, 2017.

# Sok kép átnevezése egyszerre

Ha sok képet szeretne átnevezni, hogy szabványos, számozott névformátumot használjanak:

Nyissa meg a képgalériát a CtrlF9 billentyűkombináció megnyomásával.

Jelölje ki a képgalériában az átnevezni kívánt képeket a Ctrl billentyű lenyomva tartásával, és a képekre való kattintással.

Ennek alternatívájaként nyomja meg a CtrlA kombinációt az összes kép kiválasztásához.

Válassza a Mentés másként menüpontot. Megjelenik egy ablak, amely néhány fájlnévlehetőséget tartalmaz (lásd az alábbi képet).

Az átnevezett képek alapesetben az aktuális mappába kerülnek mentésre. A máshová való mentéshez módosítsa a Célmappát.

Használja a Fájlnév formátuma mezőt a képek elnevezési formátumának kiválasztásához. A Fájlnév előnézete megjeleníti az új fájlneveket. A fájlok átnevezésével kapcsolatos tanácsokért lásd a szakaszt lentebb.

Győződjön meg róla, hogy a Fájlnév formátuma melletti legördülő lista az ahogy van értéket tartalmazza, hacsak nem akarja a képeket másik képformátumra konvertálni.

Nyomja meg a Mentés másként gombot, és a képek átnevezésre kerülnek.

# Fájlnévformátum kiválasztása

Az átnevezett fájlok neveit a Fájlnév formátuma mező tartalma határozza meg.

Megtarthatja az eredeti fájlnevet az új fájlnév részeként a %f meghagyásával a mezőben.

Ha például a Párizs_%f értéket írja be a Fájlnév formátuma mezőbe, akkor a virág.jpg, ház.jpg és macska.jpg nevű képek új neve Párizs_virág.jpg, Párizs_ház.jpg és Párizs_macska.jpg lesz.

A %n hozzáadása a képeket egymás után megszámozza, kezdve a Beállítások alatt kiválasztott számmal.

Ha például a napsütés_%n értéket írja be a Fájlnév formátuma mezőbe, akkor a virág.jpg, ház.jpg és macska.jpg nevű képek új neve napsütés_3, napsütés_1 és napsütés_2 lesz. (A számozás az eredeti fájlnevek ábécérendjében történik.)